تورکیه معارف بنیادی تامانیدن افغانستان نینگ غربیده جایلشگن هرات ولایتیده ایلک مکتبی بیلن تعلیم و تربیه مرکزی قوردی.
ایلک مکتبی بیلن تعلیم و تربیه مرکزی نینگ آچیش مراسمی گه هرات والیسی عبدالقیوم رحیمی، تورکیه معارف بنیادی وصیلیک کینگشی اعضاسی جاهد باغجی، تورکیه معارف بنیادی افغانستان باشلیغی شاکر ویوت Şakir Voyvot، بیلن بیر قطارده اقیتووچیلر و محلی مسؤللر قتنشگن لیگی بیلدیریلدی.
ویووت بو مکتبده بیرینچی صنفدن آلتینچی صنف گچه 250 ته اوقیووچی نینگ اوقیه جگینی معلوم قیلیب تورکیه و افغانستانلیک اوقیتووچیلر تامانیدن تورکچه، انگلیسچه، دری، و پشتوچه تیللری نینگ هم درس بیریله جگینی افاده ایتدی.
ویووت، تعلیم و تربیه مرکزیده هم بیلیم یوتی گه تیارگرلیک و تیل کورسلری بیریله جگینی ایتدی.
تورکیه معارف بنیادی وصیلیک کینگشی اعضاسی باغجی ایسه افغان – تورک معارف مکتبلری نینگ ایککی اولکه اورته سیده دوستلیک کوپریگی قوره جگینی و شو مکتبلرده اولکه لری – خلقلریگه خذمت قیلووچی انسانلر ییتیشیتیریش نی مقصد قیلیب آلگن لیکلرینی اورغوله دی.
هرات معارف ریاستی اورینباسری عزیر الرحمان سروری ایسه تورکیه نینگ افغانستانده معارف ساحه سیده بیرگن یاردملری نینگ انچه مهم ایکن لیگینی معلوم قیلدی.
صحبتلرنینگ آرتیدن فیته کیسیش مراسمی نینگ آرتیدن ایلک مکتبی بیلن تعلیم و تربیه مرکزی خذمت گه آچیلدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
